సమంత ‘క్రిస్మస్ ట్రీ’ట్వీట్ అదిరింది
TNN| Dec 14, 2016, 03.43 PM IST
samantha and naga chaitanya's making christmas tree
నటి సమంత చాలా బిజీ అయ్యింది అయితే సినిమాలతో కాదు వరుస వేడుకలతో.. క్షణం తీరిక లేకుండా గడిపేస్తుంది. మొన్నీమధ్య చైతూ బర్త్‌డే వేడుకలకు గోవా వెళ్లొచ్చిన ఈ భామ.. ఆ వెంటనే మరిది అఖిల్ ఎంగేజ్మెంట్‌లో తెగ హడావిడి చేసింది.
తాజాగా సమంత మరో వేడుకకు సిద్ధం అవుతోంది... అదే క్రిస్మస్ పండుగ. సమంత సినిమాలకు సంబంధిచిన విషయాలనే కాకుండా తన పర్సనల్ విషయాలను సైతం ప్రేక్షకులకు ఎప్పటికప్పుడు షేర్ చేసుకుంటుంది. క్రిస్మస్ వేడుకలు దగ్గర పడుతుండటంతో సమంత బిజీగా ఉన్నట్లుంది. ఈ వేడుకలకు క్రిస్మస్ ట్రీని తెచ్చుకున్నట్లు సమంత ట్విట్టర్ ద్వారా తెలియచేసింది.
ఏడాదిలో తనకు ఎంతో ఇష్టమైన సమయం ఇదే అని, ఎంతో అందంగా క్రిస్మస్ ట్రీని తయారు చేస్తానంటూ ఓ ఫోటో కూడా సమంత ట్వీట్ చేసింది. మరో వైపు సమంతకు కాబోయే భర్త అక్కినేని నాగ చైత‌న్య కూడా క్రిస్మ‌స్ సెల‌బ్రేష‌న్స్ స్టార్ట్ చేసేసాడు. చైత‌న్య హిందువు క‌దా...మ‌రి చైత‌న్య ఇంట్లో క్రిస్మ‌స్ సంద‌డి ఏమిటి అనుకుంటున్నారా..? చైత‌న్య హిందువు అయిన‌ప్ప‌టికీస‌మంత క్రిస్టియ‌న్. అందుకే ఇలా క్రిస్మస్ వేడుకలకు ఇద్దరూ బిజీ అయ్యారు.
త‌నని ఇష్ట‌ప‌డిన‌ప్పుడు త‌ను పూజించే ఏసు క్రీస్తును కూడా ఇష్ట‌ప‌డ‌తానని చైతూ క్లారిటీ ఇచ్చాడు. దేవుడి విష‌యంలో అలాంటి ప‌ట్టింపులు లేవని కూడా తెలిపాడు. చైతూకు దేవుడి పట్ల ఎలాంటి ప‌ట్టింపులు లేవని తెలపడాని ఈ ఫోటోనే నిద‌ర్శ‌న‌మని తెలుస్తోంది.
ఇదిలాఉంటే గతంలో స‌మంత మ‌తం మార్చుకుంది అంటూ వార్త‌లు వ‌చ్చాయి. ఆ వార్త‌ల‌ను చైత‌న్యతో పాటు స‌మంత కూడా ఖండించింది. మొత్తానికి ఏ దేవుడి పంగడ చేశాం అన్నది ముఖ్యం కాదు.. ఎంత సంతోషంతో చేశాం అన్నదే ముఖ్యం. మా ప్రేమలో అన్ని మతాలు ఒకటే అని చెప్తుంది ఈ కాబోయే కొత్త జంట.